ຮອງປະທານປະເທດ ຫງວຽນທິຢວານ ຢ້ຽມຢາມ ແລະເ ຮັດວຽກຢູ່ Bolivia
ທ່ານນາງຮອງປະທານປະເທດຫວຽດນາມ ຫງວຽນທິຢວານ
ແລະ ທ່ານຮອງປະທານາທິບໍດີ Bolivia Alvaro Garcia Linera
(ພາບ: Thống Nhất/TTXVN)
ການຢ້ຽມຢາມຂອງທ່ານນາງຮອງປະທານປະເທດຫວຽດນາມ ຫງວຽນທິຢວານ ໄດ້ດຳເນີນໃນລະຫວ່າງວັນທີ 18-19/05 ຕາມຄຳເຊີນຂອງທ່ານຮອງປະທານາທິບໍດີແຫ່ງລັດນາໆຊາດ Bolivia Alvaro Garcia Linera. ວັນທີ 18/5, ທີ່ການເຈລະຈາພາຍຫຼັງການຕ້ອນຮັບ, ການນຳທັງ 2 ທ່ານ ໄດ້ແຈ້ງໃຫ້ກັນຊາບ ກ່ຽວກັບສະພາບການແຕ່ລະປະເທດໃນໄລຍະມໍໆມານີ້, ປຶກສາຫາລື ແລະ ເປັນເອກະພາບນຳກັນ ຕໍ່ທິດທາງ ແລະ ບັນດາມາດຕະການລະອຽດ ເພື່ອແນໃສ່ເພີ່ມທະວີການພົວພັນຮ່ວມມື 2 ຝ່າຍໃນໄລຍະຈະມາເຖິງ, ກໍຄືແລກປ່ຽນກ່ຽວກັບບັນດາບັນຫາໃນພາກພື້ນ ແລະ ສາກົນ ເຊິ່ງຕ່າງຝ່າຍຕ່າງມີຄວາມສົນໃຈ. 2 ຝ່າຍເຫັນດີຕັ້ງໜ້າຊຸກຍູ້ການຜັນຂະຫຍາຍບັນດາມາດຕະການຢ່າງລະອຽດຄື: ລົງນາມໃນບັນດາເອກະສານຮ່ວມມືໂດຍໄວ ແນໃສ່ປັບປຸງຂອບເຂດນິຕິກຳໃຫ້ແກ່ການແລກປ່ຽນຮ່ວມມື 2 ຝ່າຍ, ຜັນຂະຫຍາຍບັນດາກົນໄກຮ່ວມມືທີ່ໄດ້ຮັບການສ້າງຕັ້ງເທື່ອລະກ້າວ. ກ່ຽວກັບການຮ່ວມມືຫຼາຍຝ່າຍ, 2 ຝ່າຍເຫັນດີເປັນເອກະສັນສືບຕໍ່ເພີ່ມທະວີການສົມທົບກັນ ແລະ ຮ່ວມມືຢູ່ບັນດາອົງການຈັດຈັ້ງສາກົນ; ແບ່ງປັນຫຼັກໝັ້ນແກ້ໄຂບັນດາຄວາມຂັດແຍ້ງກັນກ່ຽວກັບອະທິປະໄຕ ຜ່ານການເຈລະຈາ ສັນຕິພາບບົນພື້ນຖານເຄົາລົບກົດໝາຍສາກົນ, ບໍ່ນຳໃຊ້ ຫຼື ນາບຄູ່ນຳໃຊ້ຄວາມຮຸ້ນແຮງຢ່າງເດັດຂາດ.
(ແຫຼ່ງຄັດຈາກ VOV)